Асабліва цяжкім было фарсіраванне ракі Бярэзіны. Каб дабрацца да берага, неабходна было прайсці з вельмі цяжкім грузам узрыўчаткі і боепрыпасаў па балоцё каля двух кіламетраў, а затым па канаве праз Бярэзінскі запаведнік. Тут некаторыя байцы вельмі стамляліся, іх неабходна было вызваляць ад грузаў і размяркоўваць яго сярод больш моцных таварышаў. На пераадоленне гэтага ўчастка атраду спатрэбілася каля сутак, аднак задача фарсіравання ракі была выканана паспяхова.